CELEX: 32000D0731
Language: bg
Date: 2000-11-10 00:00:00
Title: Решение на Комисията от 10 ноември 2000 година за определяне на процедурен правилник за работа на консултативния форум на ревизираната схема на Общността за присъждане на знака за екомаркировка (нотифицирано под номер С(2000) 3281)Текст от значение за ЕИП.

Важна правна забележка

|

32000D0731

Официален вестник n° L 293 , 22/11/2000 стр. 0031 - 0032 специално чешко издание глава 15 том 05 стр. 256  - 257 специално испанско издание глава 15 том 05 стр. 256  - 257 специално унгарско издание глава 15 том 05 стр. 256  - 257 специално литвийско издание глава 15 том 05 стр. 256  - 257 LV.ES глава 15 том 05 стр. 256  - 257 MT.ES глава 15 том 05 стр. 256  - 257 PL.ES глава 15 том 05 стр. 256  - 257 SK.ES глава 15 том 05 стр. 256  - 257 специално словенско издание глава 15 том 05 стр. 256  - 257

		20001110Решение на Комисиятаот 10 ноември 2000 годиназа определяне на процедурен правилник за работа на консултативния форум на ревизираната схема на Общността за присъждане на знака за екомаркировка(нотифицирано под номер С(2000) 3281)(текст от значение за ЕИП)(2000/731/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 175, параграф 1 от него,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 15 от него,като има предвид, че:(1) Член 13 от Регламент (ЕО) № 1980/2000 предвижда, че Комисията създава Съвет по екомаркировка на Европейския съюз, наричан по-нататък "СЕЕС", който се състои от компетентни органи, посочени в член 14 и от консултативен форум, посочен в член 15.(2) Член 15 от Регламент (ЕО) № 1980/2000 предвижда Комисията да гарантира, че при изпълнение на функциите си СЕЕС съблюдава, по отношение на всяка продуктова група, балансирано участие на всички заинтересовани страни, които имат отношение към съответната продуктова група, като производители и доставчици на услуги, включително малки и средни предприятия, представители на занаятчийството и техни професионални организации, синдикати, търговци, разпространители, вносители, групи за опазване на околната среда и организации на потребителите.(3) Член 15 от Регламент (ЕО) № 1980/2000 предвижда, че тези страни заседават в рамките на консултативен форум.(4) Член 15 от Регламент (ЕО) № 1980/2000 предвижда, че процедурният правилник на консултативния форум се определя от Комисията в съответствие с определената в член 17 процедура.(5) Пето позоваване от преамбюла на Регламент (ЕО) № 1980/2000 предвижда, че съществено значение за приемането на схемата на Общността за присъждане на екомаркировка от широката общественост имат неправителствените организации и организациите на потребителите, които да играят важна роля и активно да участват в разработването и определянето на критерии на Общността за екомаркировка.(6) Приложение IV, точка 1 от Регламент (ЕО) № 1980/2000 предвижда, че за разработването на критериите за екомаркировка за всяка продуктова група, в рамките на СЕЕС ще се създаде работна група ad hoc, в която да участват посочените в член 15 заинтересовани страни и посочените в член 14 компетентни органи.(7) Предвидените в настоящото решение мерки са в съответствие със становището на комитета, учреден съгласно член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1Приема се процедурен правилник за работа на консултативния форум, посочен в приложението към настоящото решение.Член 2Решението от 18 ноември 1992 г. на Комисията относно създаване на процедурен правилник на консултативния форум на схемата на Общността за присъждане на знака за екомаркировка [2] се отменя.Член 3Адресати на настоящото решение са държавите-членки.Съставено в Брюксел на 10 ноември 2000 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] C(92) 2314 окончателен, 18.11.1992 г.--------------------------------------------------20001110ПРИЛОЖЕНИЕПроцедурен правилник на консултативния форум1. Определя се процедурен правилник на консултативния форум ("форумът"), посочен в член 15 от Регламент (ЕО) № 1980/2000. Форумът функционира в съответствие с посочения регламент.2. Консултативният форум и неговите членове са членове на Съвета по екомаркировка на Европейския съюз (СЕЕС) и участват във всички дейности на СЕЕС, като в частност:- отправят искане към Комисията да започне процедура за определяне на екологичните критерии, както и на свързаните с тях изисквания за оценка и проверка за съответствие за продуктовите групи,- определят и преразглеждат екологичните критерии, както и на свързаните с тях изисквания за оценка и проверка за съответствие за продуктовите групи,- провеждат консултации с Комисията относно работния план за екомаркировка на Общността.- насърчават и използват екомаркировката на Общността.3. Следните организации, наред с другите, които представляват заинтересованите страни, посочени в член 15 от посочения регламент, са членове на форума, и следователно на СЕЕС:- Coface (потребители, представляващи също BEUC, Eurocoop и AEC),- EEB (околна среда),- ETUC (профсъюзи),- UNICE (промишленост),- UEAPME (МСП, занаяти),- Eurocommerce (търговия).За да се гарантира балансирано участие на всички заинтересовани страни, СЕЕС може да промени състава си по целесъобразност, по молба на Комисията или по своя инициатива със съгласието на Комисията.4. Всеки член на СЕЕС посочва лице за контакт.5. Форумът заседава в рамките на заседанията на СЕЕС.6. Освен общите представители, които участват в заседанията на СЕЕС, всеки член на форума определя поне един технически представител за продуктова група, който да участва в ad hoc работни групи, учредени от СЕЕС във връзка със специфичните продуктови групи, както и в заседанията на СЕЕС, когато въпросната продуктова група следва да бъде обсъдена подробно. Техническите представители следва, доколкото е възможно, да бъдат експерти и да притежава познания за въпросната продуктова група.7. Членовете на форума и техните общи и технически представители действат в съответствие с целите и принципите, посочени в член 1 от посочения регламент, както и с процедурните принципи, посочени в приложение IV от посочения регламент.--------------------------------------------------